Antanas Bataitis

Antanas Bataitis (1854 m. birželio 13 d. Valiliškiuose, Smilgių valsčius, Panevėžio apskritis – 1932 m. kovo 12 d. ten pat, palaidotas Smilgiuose) – Lietuvos knygnešys.

 Biografija 
Gyveno parapijos beturčių prieglaudoje, vertėsi knygrišyste. 1896 m. kunigo Domininko Tuskėno remiamas pinigais pradėjo komplektuoti lietuvišką biblioteką, kurioje buvo „Aušra“, „Varpas“, lietuviškų kalendorių ir knygų. Jų duodavo pasiskaityti apylinkės žmonėms. Supirkinėdavo rusų brukamas knygas rusišku raidynu, o paskui jas sudegindavo.Antanas Bataitis. Lietuviškas žodis. 

Bendradarbiavo su knygnešiais Jurgiu Bieliniu, Kaziu Ūdra, Pranu Paprecku, pats veždavo knygas Gabrielei Petkevičaitei-Bitei. Daraktoriavo. Keletą kartų jo bute buvo daromos kratos.

Smilgių miestelyje jam pastatytas paminklas.

 Šaltiniai 

Kategorija:Knygnešiai
Kategorija:Daraktoriai